બધું જ એકસાથે ના મળી શકે. મધરહૂડ એક ફૂલટાઈમ જવાબદારી છે, એનું બેલેન્સિંગ એકટ હાર્ડકોર પ્રોફેશનલ કરિઅર કે સાથે ના થાય. રીડરબિરાદર, જસ્ટ તમે ઈમેજીન કરો- તમે એક એકલાઅટુલા અનાથ પડેલા બાળક તરીકે ફૂટપાથ પર રડતા હો તો એકાદ ચોકલેટની વાત નથી પણ આજીવન પોતાનો ખોળો આપીને તમને કોણ ઉછેરશે? પેલી ટીવી પર ચમકતી સમાજસેવાની ચાંપલી વાતો ફાઈવ સ્ટાર હોટલના એસી હોલમાં ફલાઈટમાં આવેલી ચાંપલીઓ? કે એફબી પર મોડેલિંગ ફોટા અપલોડ કરવા માટે પાર્ટીમાં બનીઠનીને ભટકતી અને મીડિયાનું ધ્યાન ખેંચવા કે દોસ્તોને ઈમ્પ્રેસ કરવા માટે ફેશનેબલ ફટાકડીઓ? કે પછી કોઈ કરચલિયાળા હાથ માથા પર ફેરવતી દેખાવે ગામઠી કે ગમાર લાગતી પણ સ્વભાવે નાના બાળકમાં રસ લેતી નારીઓ? કોઈ સ્ટીરીયોટાઈપ બાયસના જજમેન્ટની વાત નથી. ભારતના રિયલ રેશિયોની વાત છે, જ્યાં મિડલ ક્લાસમાં મેરેજના ફોટો શૂટમાં હિરોઈન બધાને દેખાવું છે, પણ હોમમેકર થવાની વાત આવે તો નાકનું ટીચકું ચડાવી ફરવું છે!